|  |  |
| --- | --- |
|  | **2025** |
|  |  |

 **ROMÂNIA**

 **MINISTERUL AFACERILOR INTERN**

**INSPECTORATUL GENERAL AL POLIȚIEI DE FRONTIERĂ**



 **INSPECTORATUL TERITORIAL AL POLIŢIEI DE FRONTIERÃ IAŞI**

Notă de informare privind prelucrarea datelor personale prin intermediul sistemelor video/audio-video de către Inspectoratul Teritorial al Poliției de Frontieră Iași

* ***Sisteme audio-video portabile de tip „Body-Worn Camera”;***
* ***Sisteme de supraveghere video instalate la nivelul instituției, serviciilor teritoriale ale poliției de frontieră, sectoarelor poliției de frontieră și punctelor de trecere.***

**Cuprins**

[\_Toc210978730](#_Toc210978730)

[**1. INFORMAȚII GENERALE 2**](#_Toc210978731)

[***1.1. Identitatea operatorului* 2**](#_Toc210978732)

[***1.2. Informații generale despre Inspectoratul Teritorial al Poliției de Frontieră Iași* 2**](#_Toc210978733)

## [**1.3. *Temeiul legal al prelucrării datelor prin intermediul sistemelor video/ audio video ……...*.....2**](#_Toc210978735)

[***1.4. Categorii de destinatari ai datelor personale colectate prin intermediul sistemelor video/ audio video* 3**](#_Toc210978736)

 ***1.5. Măsuri de securitate pentru protejarea datelor cu caracter personal…………………………….3***

[**2. PRELUCRAREA DATELOR PERSONALE PRIN UTILIZAREA SISTEMELOR AUDIO-VIDEO PORTABILE DE TIP „*BODY WORN CAMERA*” 4**](#_Toc210978737)

 **2.1. Informații generale..........................................................................................................................4**

[***2.2. Scopurile în care sunt prelucrate datele cu caracter personal colectate de sistemele audio-video portabile de tip „Body Worn Camera”………………………………………………………………….4*  2.3**](#_Toc210978738)***Perioada de stocare…………………………...……………………………………………………………… 4***

 ***2.4. Categoriile de date cu caracter personal prelucrate ……………………………………..………….5***

**3. PRELUCRAREA DATELOR CU CARACTER PERSONAL DE CĂTRE I.T.P.F. IAȘI PRIN INTERMEDIUL SISTEMULUI DE SUPRAVEGHERE VIDEO INSTALATE LA NIVELUL INSTITUȚIEI, SERVICIILOR TERITORIALE ALE POLIȚIEI DE FRONTIERĂ, SECTOARELOR POLIȚIEI DE FRONTIERĂ ȘI PUNCTELOR DE TRECERE**

[***3.1. Informații generale* 5**](#_Toc210978748)

[**3.2. *Perioada de stocare* 6**](#_Toc210978755)

[**4. DREPTURILE PERSOANELOR VIZATE 6**](#_Toc210978756)

[***4.1. Drepturile persoanelor vizate prevăzute de Regulamentul (UE) 2016/679* 6**](#_Toc210978757)

[***4.2. Drepturile persoanelor vizate prevăzute de Legea nr. 363/2018* 7**](#_Toc210978758)

[***4.3. Restricții și limitări privind exercitarea drepturilor persoanelor vizate* 7**](#_Toc210978759)

[***4.4. Modul de exercitare a drepturilor* 8**](#_Toc210978761)

[***4.5. Termene* 9**](#_Toc210978762)

[**5. AUTORITATEA NAȚIONALĂ DE SUPRAVEGHERE A PRELUCRĂRII DATELOR CU CARACTER PERSONAL (A.N.S.P.D.C.P.) 9**](#_Toc210978763)

[**6. DATE DE CONTACT 9**](#_Toc210978765)

# 1. INFORMAȚII GENERALE

## ***1.1. Identitatea operatorului***

Prezenta informare vizează furnizarea unor informații cu caracter general cu privire la prelucrarea datelor dumneavoastră personale și la drepturile pe care le aveți în conformitate cu Regulamentul (UE) 2016/679 și legislația națională privind protecția și securitatea datelor personale, în vigoare.

În conformitate cu legislația națională și europeană în vigoare, Inspectoratul Teritorial al Poliției de Frontieră Iași, în calitatea sa de operator de date cu caracter personal, este preocupat în mod constant de asigurarea unei protecții a persoanelor cu privire la prelucrările de date cu caracter personal pe care le efectuează conform cadrului legal în vigoare.

Inspectoratul Teritorial al Poliției de Frontieră Iași este structura regională, subordonată Poliţiei de Frontieră Română (PFR) şi este instituţia specializată a statului care exercită atribuţiile ce îi revin cu privire la supravegherea şi controlul trecerii frontierei de stat, prevenirea şi combaterea migraţiei ilegale şi a faptelor specifice criminalităţii transfrontaliere săvârşite în zona de competenţă, respectarea regimului juridic al frontierei de stat, paşapoartelor şi străinilor, asigurarea intereselor statului român pe Dunărea interioară pe raza de competență a Sectoarelor Poliției de Frontieră Galați și Brăila, respectarea ordinii şi liniştii publice în zona de competenţă, în condiţiile legii.

În conformitate cu prevederile [**O.U.G. nr. 104/2001**](https://www.politiadefrontiera.ro/ro/main/i-ordonanta-de-urgenta-nr-104-din-27-iunie-2001-6732.html) *privind organizarea și funcționarea Poliției de Frontieră Române*, cu modificările și completările ulterioare, activitatea PFR constituie serviciu public şi se desfăşoară în interesul persoanei, al comunităţii şi în sprijinul instituţiilor statului, exclusiv pe baza şi în executarea legii.

Conform prevederilor legale în vigoare, Inspectoratul Teritorial al Poliției de Frontieră Iași are obligaţia de a respecta caracterul privat şi securitatea prelucrării datelor cu caracter personal ale fiecărei persoane. De asemenea, are obligația de a administra, în condiţii de siguranţă, datele colectate de sistemele audio-video, pentru îndeplinirea atribuţiilor legale ce-i revin şi de a asigura persoanelor înregistrate, în calitate de persoane vizate, drepturile anume prevăzute în cuprinsul [Legii nr. 363/2018](http://www.dataprotection.ro/servlet/ViewDocument?id=1620), respectiv [Regulamentul (UE) 2016/679](http://www.dataprotection.ro/servlet/ViewDocument?id=1262) (RGPD).

## ***1.2. Informații generale despre Inspectoratul Teritorial al Poliției de Frontieră Iași***

## Inspectoratul Teritorial al Poliției de Frontieră Iașieste structură regională a PFR, cu personalitate juridică şi competenţă teritorială în zona de 30 de kilometri de la frontiera de stat a Romîniei spre interior, pe raza județelor Botoșani, Iași, Vaslui și Galați și în zona de 10 kilometri de o parte și de alta amalului Dumării pe raza județelor Galați și Brăila.

I.T.P.F. Iași este operator de date cu caracter personal, în conformitate cu art. 4 pct. 7 din [**Regulamentul (UE) 2016/679**](http://www.dataprotection.ro/servlet/ViewDocument?id=1262)*al Parlamentului European și al Consiliului privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date* *și de abrogare a Directivei 95/46/CE (RGPD)*.

## **1.3. *Temeiul legal al prelucrării datelor prin intermediul sistemelor video/ audio-video***

* + [**O.U.G. nr. 104/2001**](https://www.politiadefrontiera.ro/ro/main/i-ordonanta-de-urgenta-nr-104-din-27-iunie-2001-6732.html) *privind organizarea și funcționarea Poliției de Frontieră Române, cu modificările și completările ulterioare, republicată;*
	+ [**O.U.G. nr. 105/2001**](https://www.politiadefrontiera.ro/ro/main/i-ordonanta-de-urgenta-nr-105-din-27-iunie-2001-7222.html) *privind frontiera de stat a României;*
	+ [**H.G. nr. 445/2002**](https://www.politiadefrontiera.ro/ro/main/i-hotararea-nr-445-din-9-mai-2002-7223.html)*pentru aprobarea Normelor metodologice de aplicare a O.U.G. nr. 105/2001 privind frontiera de stat a României;*
	+ **Legea nr. 333/2003** *privind paza obiectivelor, bunurilor, valorilor și protecția persoanelor și normele de aplicare ale acesteia;*
	+ **Hotărârea nr. 301/2012** *pentru aprobarea Normelor Metodologice a Legii nr. 333/2003 privind paza obiectivelor, valorilor și protecția persoanelor;*
* [**Regulamentul (UE) 2016/679**](http://www.dataprotection.ro/servlet/ViewDocument?id=1262) al Parlamentului European și al Consiliului din 27 aprilie 2016 *privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor);*
* [**Directiva (UE) 2016/680**](http://www.dataprotection.ro/servlet/ViewDocument?id=1263)a Parlamentului European și a Consiliului din 27 aprilie 2016 *privind protecția persoanelor fizice referitor la prelucrarea datelor cu caracter personal de către autoritățile competente în scopul prevenirii, depistării, investigării sau urmăririi penale a infracțiunilor sau al executării pedepselor și privind libera circulație a acestor date și de abrogare a Deciziei-cadru 2008/977/JAI a Consiliului;*
	+ [**Legea nr. 190/2018**](http://www.dataprotection.ro/servlet/ViewDocument?id=1520)*privind măsuri de punere în aplicare a Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor)*;
	+ [**Legea nr. 363/2018**](https://www.dataprotection.ro/servlet/ViewDocument?id=1620)*privind protecţia persoanelor fizice referitor la prelucrarea datelor cu caracter personal de către autorităţile competente în scopul prevenirii, descoperirii, cercetării, urmăririi penale şi combaterii infracţiunilor sau al executării pedepselor, măsurilor educative şi de siguranţă, precum şi privind libera circulaţie a acestor date*;
	+ **Decizia nr.174/2018** a Autorităţii Naţionale de Supraveghere a Prelucrării Datelor cu Caracter Personal - ANSPDCP privind lista operaţiunilor pentru care este obligatorie realizarea evaluării impactului asupra protecţiei datelor cu caracter personal.

## ***1.4. Categorii de destinatari ai datelor personale colectate prin intermediul sistemelor video/ audio-video***

Informaţiile înregistrate sunt destinate utilizării pentru îndeplinirea atribuțiilor legale de către operator sau împuternicți ai operatorului și sunt comunicate în temeiul unei dispoziții legale exprese, circumscrise îndeplinirii funcțiilor judiciare cu care autoritatea publică solicitantă a fost învestită.

Astfel, înregistrările pot fi comunicate către orice autoritate publică sau orice alt organism sau entitate învestită cu exercițiul autorităţii de stat, competentă în materie de prevenire, descoperire, cercetare, urmărire penală şi combatere a infracţiunilor sau de executare a pedepselor, inclusiv în materia menținerii şi asigurării ordinii şi siguranţei publice.

**Categorii de destinatari ale datelor personale**

* persoana vizată/reprezentanții legali ai persoanei vizate;
* autorități publice de aplicare a legii (instanțe de judecată, parchete, alte unități ale M.A.I.).

În scopul asigurării securității prelucrărilor datelor personale, în situații temeinic justificate de transmitere a imaginilor, se iau măsuri de anonimizare, pseudonimizare, mascare, blurare a imaginilor persoanelor care nu fac obiectul solicitării, respectând normele legale în vigoare în domeniul protecției datelor cu caracter personal.

***1.5. Măsuri de securitate pentru protejarea datelor cu caracter personal***

I.T.P.F. Iași implementează măsuri tehnice și organizatorice adecvate pentru a proteja datele cu caracter personal prelucrate prin intermediul sistemelor audio-video, în conformitate cu cerințele RGPD și ale legislației naționale în vigoare.

Aceste măsuri includ, dar nu se limitează la:

* controlul accesului;
* măsuri de criptare;
* monitorizarea accesului;
* protecția fizică a echipamentelor;
* măsuri de protecție împotriva accesului neautorizat.

## **2. PRELUCRAREA DATELOR PERSONALE PRIN UTILIZAREA SISTEMELOR AUDIO-VIDEO PORTABILE DE TIP „*BODY WORN CAMERA*”**

***2.1. Informații generale***

Sistemul audio-video portabil reprezintă un sistem de evidenţă/mijloc tehnic, de tip *„Body Worn Camera”,* care asigură înregistrarea audio şi video a intervenţiilor, acţiunilor poliţiştilor de frontieră, precum şi activităţilor specifice controlului la frontieră.

Aceste sisteme audio-video portabile reprezintă:

* mijloacele de protecție a polițiștilor împotriva faptelor de ultraj și a acuzațiilor îndreptate împotriva acestora, cu privire la modul de exercitare a atribuțiilor de serviciu, precum și de protecție a persoanelor ce fac obiectul intervențiilor și acțiunilor acestora;
* mijloace eficiente de descurajare a săvârșirii unor fapte ilegale, în special a celor de corupție, ca urmare a conștientizării faptului că intervențiile și acțiunile polițiștilor sunt înregistrate.

## ***2.2. Scopurile în care sunt prelucrate datele cu caracter personal colectate de sistemele audio-video portabile de tip „Body Worn Camera”***

I.T.P.F. Iași prelucrează date cu caracter personal, prin utilizarea înregistratoarelor audio-video portabile de tip „*Body Worn Camera*”, în spatiul public, fără consimțământul persoanei vizate, în scopul îndeplinirii atribuțiilor de serviciu, în condițiile legii.

**REGLEMENTARE SPECIALĂ**

* *Dispoziția inspectorului general al Inspectoratului General al Poliţiei de Frontieră Române nr. 7978 din 09.12.2020, privind stabilirea regulilor de utilizare a sistemelor audio-video portabile.*

Sistemele audio-video portabile de tip „*Body Worn Camera*”, sunt utilizate de către polițiștii de frontieră în exercitarea atribuțiilor de serviciu, referitoare la supravegherea şi controlul trecerii frontierei de stat, prevenirea şi combaterea migrației ilegale și a faptelor specifice criminalității transfrontaliere, respectarea regimului juridic al frontierei de stat, precum și respectarea ordinii și liniștii publice în zona de competentă, în condițiile legii.

Utilizarea sistemelor audio-video portabile de tip „*Body Worn Camera*”, de către polițiștii de frontieră ce exercită atribuții de serviciu, vizează înregistrarea următoarelor categorii de intervenții și acțiuni:

1. legitimarea și stabilirea identității persoanelor;
2. conducerea persoanelor la sediul structurilor poliției de frontieră;
3. efectuarea controlului corporal, al bagajului și al mijloacelor de transport, inclusiv oprirea forțată și imobilizarea vehiculelor;
4. efectuarea verificărilor la frontieră, în linia I şi a II-a de control, cu ocazia constatării unui litigiu de trafic;
5. constatarea infracţiunilor şi contravenţiilor;
6. utilizarea forței și a mijloacelor de constrângere şi de protecţie, inclusiv a armelor de foc, aflate în dotare;
7. cele determinate de prevenirea unui pericol iminent la adresa vieţii, sănătății și integrității fizice a unei persoane;
8. verificarea modului de acțiune al personalului propriu;
9. în orice alte situații generatoare de evenimente sau litigii de frontieră.

***2.3. Perioada de stocare***

Înregistrările audio şi video se păstrează pe o perioadă de **45 de zile** de la data înregistrării.

Înregistrările audio şi video apreciate ca fiind în scopul exercitării de către o autoritate/structură a atribuțiilor stabilite de lege (inclusiv soluționarea reclamațiilor și plângerilor formulate împotriva polițiștilor de frontieră în legătură cu executarea sarcinilor de serviciu ori cu privire la încălcarea normelor de etică și deontologie profesională) se păstrează după perioada prevăzută, până la soluționarea cauzei. Cel puțin o dată la doi ani, la nivelul unității care prelucrează datele se verifică necesitatea stocării datelor în condiţiile prezentului alineat.

La împlinirea termenului de 45 zile sau, după caz, după atingerea scopului pentru care au fost păstrate mai mult, înregistrările audio şi video se distrug.

***2.4. Categoriile de date cu caracter personal prelucrate***

# Înregistrările audio și video portabile de tip „Body Worn Camera” pot cuprinde date personal care se referă la:

# imagine facială;

# voce;

# caracteristici fizice/antropometrice;

# date din documentele de identitate/pașaport/permis de conducere/certificat de înmatriculare/asigurare socială sau de sănătate/alte documente (nume, prenume, CNP, serie și nr. act de identitate/pașaport, adresă domiciliu);

# porecla/pseudonimul;

# date de contact ale persoanei vizate;

# date de geolocalizare/date de trafic/terminale de comunicaţii.

**3. PRELUCRAREA DATELOR CU CARACTER PERSONAL DE CĂTRE I.T.P.F. IAȘI PRIN INTERMEDIUL SISTEMULUI DE SUPRAVEGHERE VIDEO *INSTALATE LA NIVELUL INSTITUȚIEI, SERVICIILOR TERITORIALE ALE POLIȚIEI DE FRONTIERĂ, SECTOARELOR POLIȚIEI DE FRONTIERĂ ȘI PUNCTELOR DE TRECERE***

# *3.1. Informații generale*

# Prin intermediul Sistemului de Supraveghere Video, Inspectoratul Teritorial al Poliției de Frontieră Iași prelucrează date cu caracter personal în scopul asigurării securității persoanelor, imobilelor, bunurilor, valorilor, precum și pentru prevenirea, detectarea și investigarea infracțiunilor.

# Sistemul de Supraveghere Video completează măsurile fizice de securitate instituite prin *Planul de pază* și face parte din măsurile întreprinse în baza politicii de securitate a instituției, ajutând la prevenirea, combaterea și, la nevoie, cercetarea accesului fizic neautorizat inclusiv în spațiile securizate, infrastructura informatică sau la informațiile operaționale.

# Inspectoratul Teritorial al Poliției de Frontieră Iași nu prelucrează datele cu caracter personal rezultate în urma monitorizării video în scop privat. Sistemul de Supraveghere Video nu este utilizat pentru verificarea prezenței la program sau pentru evaluarea performanței la locul de muncă.

# Zone supravegheate video din cadrul I.T.P.F. Iași sunt semnalizate corespunzător prin afișe de avertizare amplasate în locuri vizibile.

# Nu sunt monitorizate zone în care există un nivel ridicat al așteptărilor privind viața privată a persoanelor vizate, precum birouri de lucru, săli de ședință, toalete sau alte locații similare.

# În cazul în care există un interes legitim al I.T.P.F. Iași (justificat într-un mod corespunzător) și doar după efectuarea unei evaluări de impact (conform cerințelor Regulamentului UE 2016/679 și Deciziei nr. 174/2018 a Autorității Naționale de Supraveghere a Prelucrării Datelor cu Caracter Personal), pot fi instalate camere video și în alte zone (săli de ședință sau alte locații). Noile zone monitorizate vor fi semnalizate prin instalarea de indicatoare și informări corespunzătoare.

#

# 3.2. *Perioada de stocare*

Datele cu caracter personal colectate sunt stocate în spații și echipamente situate în cadrul I.T.P.F. Iași.

Durata de stocare este stabilită în conformitate cu cerințele legale (**30 de zile**), după acest interval imaginile ștergându-se automat, în ordinea în care au fost înregistrate.

În cazul producerii unui incident de securitate sau a înregistrării unei solicitări întemeiate a unei persoane vizate, durata de stocare a imaginilor poate fi modificată, cu depășirea limitelor standard, în vederea asigurării posibilității de investigare completă a incidentului de securitate, respectiv de soluționare a cererilor primite.

# 4. DREPTURILE PERSOANELOR VIZATE

## ***4.1. Drepturile persoanelor vizate prevăzute de Regulamentul (UE) 2016/679***

În conformitate cu dispozițiile Regulamentului general privind protecția datelor, persoanele vizate au următoarele drepturi:

* **Dreptul la informare**, prevăzut de art. 13 și art. 14 – *dreptul persoanei vizate de a fi informată cu privire la identitatea și datele de contact ale operatorului și ale responsabilului cu protecția datelor, scopurile în care se face prelucrarea datelor, categoriile de date cu caracter personal vizate, destinatarii sau categoriile de destinatari ai datelor, existența drepturilor prevăzute de legislația privind protecția datelor cu caracter personal pentru persoana vizată și condițiile în care pot fi exercitate;*
* **Dreptul de acces** la date, prevăzut de art. 15 – *dreptul persoanei vizate de a obține de la operatorul de date la cerere și în mod gratuit, confirmarea faptului că datele cu caracter personal care o vizeză, sunt sau nu prelucrate de către acesta;*
* **Dreptul la rectificare** a datelor inexacte care o privesc, precum și completarea datelor incomplete, prevăzut de art. 16*;*
* **Dreptul la ștergerea datelor** *(„dreptul de a fi uitat”*), prevăzut de art. 17 – *dreptul persoanei vizate de a obține, la cerere și în mod gratuit, în măsura în care sunt îndeplinite condițiile prevăzute de lege, ștergerea datelor cu caracter personal care privesc acea persoană;*
* **Dreptul la restricționarea** **prelucrării**, prevăzut la art. 18 – *dreptul persoanei vizate de a obține, la cerere și în mod gratuit, în măsura în care sunt îndeplinite condițiile prevăzute de lege, marcarea datelor cu caracter personal stocate, cu scopul de a limita prelucrarea ulterioară a acestora;*
* **Dreptul la portabilitatea datelor**, prevăzut la art. 20 – *dreptul persoanei vizate de a primi, la cerere și în mod gratuit, datele cu caracter personal într-o modalitate structurată, folosită în mod obișnuit și într-un format ușor de citit, precum și dreptul ca aceste date să fie transmise de către operator către alt operator de date, în măsura în care sunt îndeplinite condițiile prevăzute de lege;*
* **Dreptul de opoziție**, prevăzut la art. 21 – *dreptul persoanei vizate de a se opune în orice moment, din motive întemeiate și legitime legate de situația sa particulară, ca datele cu caracter personal care o vizează să facă obiectul unei prelucrări, în măsura în care sunt îndeplinite condițiile prevăzute de lege;*
* **Dreptul de a nu fi supus unei decizii individuale**, prevăzut la art. 22 – *dreptul persoanei vizate de a cere și de a obține retragerea, anularea sau reevaluarea oricărei decizii bazate exclusive pe prelucrări efectuate prin mijloace automate (incluzând crearea de profiluri) care produce efecte juridice în privința persoanei vizate sau o afectează în mod similar într-o măsură semnificativă;*
* **Dreptul de a se adresa justiției** sau **Autorității Naționale de Supraveghere a Prelucrării Datelor cu Caracter Personal**, prevăzut la art. 77, art. 78, art. 79 – *dreptul persoanei vizate de a se adresa cu plângere Autorității Naționale de Supraveghere a Prelucrării Datelor cu Caracter Personal, respectiv de a se adresa justiției pentru apărarea oricăror drepturi garantate de legislația aplicabilă în domeniul protecției datelor cu caracter personal, care au fost încălcate.*

## ***4.2. Drepturile persoanelor vizate prevăzute de Legea nr. 363/2018***

Drepturile cuprinse în Legea nr. 363/2018 sunt redate mai jos:

* **Dreptul la informare** (art. 12, 13, 14 din Legea nr. 363/2018);
* **Dreptul de acces al persoanei vizate** (art. 16 din Legea nr. 363/2018);
* **Dreptul la rectificare** (art. 18, alin.1 – 2 din Legea nr. 363/2018);
* **Dreptul la ștergerea datelor – „*dreptul de a fi uitat*”** (art. 18, alin. 3 din Legea nr. 363/2018);
* **Dreptul la restricționarea prelucrării** (art. 18, alin. 4 din Legea nr. 363/2018);
* **Dreptul de a depune o plângere la o autoritate de supraveghere** (art. 57 din Legea nr. 363/2018);
* **Dreptul de a se adresa justiției** (art. 58 din Legea nr. 363/2018).

## ***4.3. Restricții și limitări privind exercitarea drepturilor persoanelor vizate***

Restricțiile privind exercitarea drepturilor persoanelor vizate sunt prevăzute la art. 23 din Regulamentul (UE) nr. 679/2016**.** Dreptul Uniunii sau dreptul intern care se aplică operatorului de date sau persoanei împuternicite de operator poate restricționa printr-o măsură legislativă domeniul de aplicare al obligațiilor și al drepturilor prevăzute la articolele 5, 12-22 și 34 din GDPR, în măsura în care dispozițiile acestuia corespund drepturilor și obligațiilor prevăzute la articolele 12-22 din Regulamentul (UE) 2016/679, atunci când o astfel de restricție respectă esența drepturilor și libertăților fundamentale și constituie o măsură necesară și proporțională într-o societate democratică, pentru a asigura:

(a) securitatea națională;

(b) apărarea;

(c) securitatea publică;

(d) prevenirea, investigarea, depistarea sau urmărirea penală a infracțiunilor sau executarea sancțiunilor penale, inclusiv protejarea împotriva amenințărilor la adresa securității publice și prevenirea acestora;

(e) alte obiective importante de interes public general ale Uniunii sau ale unui stat membru, în special un interes economic sau financiar important al Uniunii sau al unui stat membru, inclusiv în domeniile monetar, bugetar și fiscal și în domeniul sănătății publice și al securității sociale;

(f) protejarea independenței judiciare și a procedurilor judiciare;

(g) prevenirea, investigarea, depistarea și urmărirea penală a încălcării eticii în cazul profesiilor reglementate;

(h) funcția de monitorizare, inspectare sau reglementare legată, chiar și ocazional, de exercitarea autorității oficiale în cazurile menționate la literele (a)-(e) și (g);

(i) protecția persoanei vizate sau a drepturilor și libertăților altora;

(j) punerea în aplicare a pretențiilor de drept civil.

## ***De asemenea, amânarea, restricționarea, omiterea sau limitarea*** furnizării de informaţii la cererea persoanei vizate sunt prevăzute la art. 15 și 17 din Legea nr. 363/2018.

* + - amânarea, restricționarea sau omiterea (Art. 15);
		- limitarea dreptului de acces (Art. 17).

**Conform art. 20 din Legea nr. 363/2018, în situațiile prevăzute la art. 15, art. 17 alin. (3) sau art. 19 alin. (6) din Legea nr. 363/2018, persoana vizată se poate adresa autorității de supraveghere pentru exercitarea drepturilor prevăzute de lege.**

**Operatorul are obligația de a informa persoana vizată cu privire la posibilitatea prevăzută la art. 20, alin. (1) din Legea nr. 363/2018.**

În situația prevăzută la art. 20, alin. (1) din Legea nr. 363/2018, autoritatea de supraveghere întreprinde măsurile necesare potrivit atribuțiilor sale legale. Autoritatea de supraveghere informează persoana vizată cu privire la aspectele constatate, precum și cu privire la posibilitatea de a se adresa instanței de judecată.

## ***4.4. Modul de exercitare a drepturilor***

La nivelul I.T.P.F. Iași funcţionează Compartimentul Protecția Datelor cu Caracter Personal, care are printre atribuții și soluționarea cererilor persoanelor vizate.

Pentru exercitarea drepturilor prevăzute de Regulamentul (UE) 2016/679 sau de Legea nr. 363/2018, puteţi transmite o cerere întocmită în formă **scrisă**, **datată** şi **semnată** la adresa Iaşi, strada George Coşbuc, nr. 3-5, cod 700469, judeţul Iaşi/ telefon: 0232272220/ fax: 0232271719/ email: itpf.iasi@mai.gov.ro**.**

De asemenea, o puteţi depune personal la sediul I.T.P.F. Iași

În cazul în care introduceți **cererea în format electronic**, informaţiile sunt furnizate în format electronic acolo unde este posibil, cu excepţia cazului în care solicitați un alt format.

Cererile trebuie să fie **redactate, datate** și **semnate** de persoana ale cărei date au fost prelucrate și sunt considerate valide doar în situația în care **faceți dovada identității** (cu o copie a unui document de identitate sau legitimare, atunci când cererea se depune personal).

Verificarea identităţii solicitantului este necesară în scopul:

* + obținerii dovezii rezonabile a identităţii solicitantului/obținerii dovezii certe a relației dintre solicitant şi persoana vizată, acolo unde cererea se face în numele persoanei vizate;
	+ protejării datelor cu caracter personal împotriva unui acces neautorizat sau ilegal;
	+ asigurării persoanei vizate că I.T.P.F. Iași ia toate măsurile tehnice şi organizatorice pentru a asigura securitatea şi confidenţialitatea datelor cu caracter personal.

**Informaţiile suplimentare colectate nu pot fi prelucrate în niciun alt scop decât pentru confirmarea identităţii.**

**Pentru mai multe detalii privind drepturile persoanei vizate și modul de exercitare a acestora, accesați Ghidul privind exercitarea drepturilor persoanelor vizate la nivelul P.F.R.**

## ***4.5. Termene***

I.T.P.F. Iași este obligat să comunice persoanei vizate informaţii privind acțiunile întreprinse în urma unei cereri depuse în temeiul articolelor 16 și 18 din Legea nr. 363/2018, respectiv art. 15-22 din RGPD, fără întârzieri nejustificate şi în termenele prevăzute de aceste acte normative, respectiv:

* + **în cel mult 60 de zile calendaristice – conform Legii nr. 363/2018;**
	+ **în cel mult o lună de la primirea cererii (***această perioadă poate fi prelungită cu două luni atunci când este necesar, ţinându-se seama de complexitatea şi numărul cererilor; operatorul informează persoana vizată cu privire la orice astfel de prelungire, în termen de o lună de la primirea cererii, prezentând şi motivele întârzierii***) – conform RGPD.**

Dacă nu ia măsuri cu privire la cererea persoanei vizate, operatorul de date informează persoana vizată, fără întârziere şi în termen de cel mult o lună de la primirea cererii, cu privire la motivele pentru care nu ia măsuri şi la posibilitatea de a depune o plângere în fața unei autorități de supraveghere şi de a introduce o cale de atac judiciară (conform RGPD).

# 5. AUTORITATEA NAȚIONALĂ DE SUPRAVEGHERE A PRELUCRĂRII DATELOR CU CARACTER PERSONAL (A.N.S.P.D.C.P.)

Potrivit legii de înfiinţare, organizare şi funcţionare (Legea nr. 102/2005), Autoritatea Naţională de Supraveghere a Prelucrării Datelor cu Caracter Personal (A.N.S.P.D.C.P.) este autoritatea publică cu personalitate juridică, autonomă şi independentă faţă de orice altă autoritate a administrației publice, ca şi faţă de orice persoană fizică sau juridică din domeniul privat.

Autoritatea are ca principal obiectiv apărarea drepturilor şi libertăţilor fundamentale ale persoanelor fizice, în special a dreptului la viaţă intimă, familială şi privată în legătură cu prelucrarea datelor cu caracter personal şi libera circulaţie a acestor date. Acest drept are un conţinut complex, de mare importanţă pentru libertatea şi personalitatea cetăţeanului, iar în ţara noastră este garantat prin Constituţie (art. 26).

Legalitatea prelucrărilor de date cu caracter personal care cad sub incidenţa Regulamentului (UE) 2016/679 și a legislației de transpunere a Directivei (UE) 2016/680 este monitorizată şi controlată de Autoritatea de supraveghere.

În vederea apărării drepturilor prevăzute de Regulamentul (UE) 2016/679 și/sau de Legea nr. 363/2018, persoanele ale căror date cu caracter personal fac obiectul unei prelucrări efectuate în cadrul P.F.R., pot înainta plângere către A.N.S.P.D.C.P. la sediul acesteia din B-dul G-ral Gheorghe Magheru nr. 28-30, sector 1, Bucuresti, cod 010336, fax: 031.805.96.02, Internet: [**www.dataprotection.ro**](http://www.dataprotection.ro/)**,** sau e-mail: **anspdcp@dataprotection.ro****.**

# *Pentru mai multe detalii privind* Autoritatea Națională de Supraveghere a Prelucrării Datelor cu Caracter Personal (A.N.S.P.D.C.P.)*, accesați Nota de Informare privind prelucrarea datelor cu caracter personal de către personalul P.F.R. din secțiunea Utile/Protecția Datelor.*

# 6. DATE DE CONTACT

**INSPECTORATUL TERITORIAL AL POLIŢIEI DE FRONTIERĂ IAȘI**

*Sediul:* Iaşi, strada George Coşbuc, nr. 3-5;

*Adresa e-mail:* itpf.iasi@mai.gov.ro*;*

*Telefon:*0232272220*;*

*Fax:* 0232271719*;*

**RESPONSABILUL CU PROTECȚIA DATELOR CU CARACTER PERSONAL**

*La nivelul I.T.P.F. Iași funcţionează*[*Compartimentul Protecția Datelor cu Caracter Personal*](https://www.politiadefrontiera.ro/ro/main/pg-protectia-datelor-44.html)*;*

*Sediul:* Iaşi, strada George Coşbuc, nr. 3-5*;*

*Telefon:*0232460137

**INSPECTORATUL GENERAL AL POLIȚIEI DE FRONTIERĂ (I.G.P.F.)**

*Sediul: București, sector 6, Bulevardul Geniului, nr. 42C*

*Adresa e-mail:* *pfr@igpf.ro**;*

*Telefon: 021.316.25.98; 021.318.25.92;*

*Fax: 021.312.11.89;*

*Telefon de informare: (+4)0219590.*

**AUTORITATEA NAŢIONALĂ DE SUPRAVEGHERE A PRELUCRĂRII DATELOR CU CARACTER PERSONAL (A.N.S.P.D.C.P.)**

*Sediul: B-dul G-ral Gheorghe Magheru 28-30, sector 1, cod poștal 010336, București*

*Telefon: 031.805.92.11;*

*Fax: 031.805.96.02;*

*Internet:*[*www.dataprotection.ro*](http://www.dataprotection.ro/)*;*

*Adresa e-mail:**anspdcp@dataprotection.ro**.*